《陈允中乱后归故陇营居见寄奉答》
元代·徐贲

万事由来信有天，癯儒只合住林泉。藏书自搆山中屋，束带仍耕墓下田。

但对老农谈亦好，何须漂母识为贤。壮年未断人间世，且尽平生嫁娶缘。

作者简介：（1335—1393）元明间苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。